
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 875 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθιέρωση υπερωριακής με αμοιβή εργασίας, των υπαλ¬ 
λήλων με σχέση εργασίας Ιδιωτικού Δικαίου Αορί¬ 
στου Χρόνου του Υπουργείου Εσωτερικών, Δημό¬ 
σιας Διοίκησης και Αποκέντρωσης, έτους 2006. 1 

Καθιέρωση υπερωριακής με αμοιβή εργασίας, των 
μόνιμων υπαλλήλων του Υπουργείου Εσωτερικών, 
Δημόσιας Διοίκησης και Αποκέντρωσης, έτους 

2006. 2 

Μεταβίβαση αρμοδιοτήτων του Υπουργού Απασχό¬ 
λησης και Κοινωνικής Προστασίας Σάββα Τσιτου- 
ρίδη στο Γενικό Γραμματέα Δημοσθένη Μαμμωνά 
και στον Ειδικό Γ ραμματέα Ευγένιο Παπαδόπου- 
λο της Γ ενικής Γ ραμματείας. Κοινωνικών Ασφαλί¬ 
σεων του Υπουργείου Απασχόλησης και Κοινω¬ 
νικής Προστασίας. 3 

Όροι και προϋποθέσεις για την εφαρμογή του άρ¬ 
θρου 13 του ν. 3460/2006 (ΦΕΚ 105Α) που αφο¬ 
ρά τους εργαζόμενους άνδρες και γυναίκες στις 
Κλωστοϋφαντουργικές Επιχειρήσεις της Νάουσας 
που έχουν ή θα έχουν απολυθεί από τις ανωτέρω 
επιχειρήσεις μέχρι 31.12.2008 και είναι ασφαλισμέ¬ 
νοι στον κλάδο συντάξεως του Ι.Κ.Α. - Ε.Τ.Α.Μ.... 4 


ΑΠΟΦΑΣΕΙ Σ 

Αριθμ. 33412 (1) 

Καθιέρωση υπερωριακής με αμοιβή εργασίας, των υπαλ¬ 
λήλων με σχέση εργασίας Ιδιωτικού Δικαίου Αορί¬ 
στου Χρόνου του Υπουργείου Εσωτερικών, Δημόσιας 
Διοίκησης και Αποκέντρωσης, έτους 2006. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α. μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις». 

2. Την υπ’ αριθμ. 2/7093/0022/5.2.2004 εγκύκλιο του 
Γ ενικού Λογιστηρίου του Κράτους. 


10 Ιουλίου 2006 

3. Την υπ’ αριθμ. 2932/27.6.2006 έγκριση της Επιθεώ¬ 
ρησης Εργασίας. 

4. Το γεγονός ότι υπάρχει ανάγκη απασχόλησης πέ¬ 
ραν του κανονικού ωραρίου για τους υπαλλήλους της 
Κεντρικής Υπηρεσίας του Υπουργείου Εσωτερικών, Δη¬ 
μόσιας Διοίκησης και Αποκέντρωσης, για την αντιμετώ¬ 
πιση των παρακάτω εργασιών: 

• Δημιουργία μηχανισμών για την υλοποίηση του προ¬ 
γράμματος «ΑΙΝΕΙΑΣ» που αφορά σε συμφωνίες επα- 
νεισδοχής μεταξύ Αλβανίας, Ε.Ε. και ενδιαφερομένων 
τρίτων χωρών. 

• Προσαρμογή των διατάξεων σχετικά με τη συγκρό¬ 
τηση, λειτουργία και αρμοδιότητες στις μεταβολές του 
διοικητικού συστήματος της χώρας. 

• Ενίσχυση διοικητικών δομών Περιφέρειας. 

• Μελέτη υπαγωγής στις Περιφέρειες, περιφερειακών 
υπηρεσιών Υπουργείων που με το ν. 2503/1997 εξαιρέθη¬ 
καν και εξακολουθούν να λειτουργούν ως αποκεντρω¬ 
μένες μονάδες Υπουργείων. 

• Μελέτη αναγκαιότητας τροποποίησης των οργα¬ 
νισμών νομικών προσώπων που ελέγχονται από τις 
Περιφέρειες. 

•Έκδοση Προεδρικών Διαταγμάτων για την καθιέρω¬ 
ση δημοσίων εορτών τοπικής σημασίας. 

• Εξέταση περίπου 15.000 αιτήσεων αλλοδαπών για 
άδειες διαμονής για εξαιρετικούς λόγους. 

• Επίσπευση υλοποίησης του ολοκληρωμένου Προ¬ 
γράμματος Δράσης για την παροχή στεγαστικών δανεί¬ 
ων στουςΈλληνες Τσιγγάνους (εξέταση περίπου 10.000 
αιτήσεων δανείων, έκδοση αποφάσεων, κ.λπ.). 

• Εκτέλεση διαδικαστικών ενεργειών για την εγγρα¬ 
φή μέσω ΥΔΕ και ΓΛΚ των απαιτούμενων προβλέψεων 
θέσεων και πιστώσεων στον προϋπολογισμό του ΥΠΕΣ- 
ΔΔΑ, για την ολοκλήρωση διορισμών υπαλλήλων δια¬ 
φόρων ειδικοτήτων, καθώς και μετατάξεων από φορείς 
του Δημοσίου και Ο.Τ.Α. στις Ν.Α. 

• Ενεργοποίηση δράσεων για θέσπιση και κατάρτιση 
Εθνικού Δημοτολογίου ν. 3274/2004. 

• Κατηγοριοποίηση δράσεων στα πλαίσια του προ¬ 
γράμματος «ΘΗΣΕΑΣ» ν. 3274/2004. 

5. Την υπ’ αριθμ. 2/22814/070174/13.7.2005, απόφαση 
του Γ ενικού Λογιστηρίου του Κράτους. 

6. Το γεγονός ότι από την απόφαση αυτή προκαλείται 
δαπάνη εκατόν εξήντα χιλιάδων (160.000,00) ευρώ περίπου, 
σε βάρος του Κρατικού Προϋπολογισμού του οικονομικού 
έτους 2006, η οποία θα αντιμετωπισθεί από τις εγγεγραμ¬ 
μένες πιστώσεις στον ΚΑΕ 0511 του Ειδικού Φορέα 07-110. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Το γεγονός ότι από την κατωτέρω απόφαση δεν επιβαρύνεται ο Προϋπολογισμός Δημοσίων Επενδύσεων, 
αποφασίζουμε: 

Καθιερώνουμε υπερωριακή με αμοιβή εργασία, μέχρι εξήντα (60) ώρες το μήνα ανά υπάλληλο, για τους μήνες 
Ιούνιο και Ιούλιο 2006 για εκατόν εξήντα (160) υπάλληλους με σχέση εργασίας Ιδιωτικού Δικαίου Αορίστου Χρό¬ 
νου, του ΥΠΕΣΔΔΑ. 

Η κατανομή των ανωτέρω ωρών στους υπαλλήλους θα γίνει με απόφαση της Δ/νσης Διοίκησης του ΥΠΕΣΔΔΑ 
στην οποία θα περιγράφεται και το συγκεκριμένο αντικείμενο των εργασιών που θα εκτελεστούν. 

Η Δ/νση Διοίκησης είναι επίσης υπεύθυνη για τον έλεγχο πραγματοποίησης υπερωριακής απασχόλησης, καθώς 
και για την βεβαίωση της εκτέλεσης των αντίστοιχων εργασιών. Η βεβαίωση αυτή αποτελεί προϋπόθεση για την 
καταβολή της υπερωριακής αποζημίωσης. 

Στην ανωτέρω υπερωριακή εργασία, η οποία θα πραγματοποιείται κατά τις εργάσιμες ημέρες, μπορούν να 
μετέχουν και αποσπασμένοι στο Υπουργείο υπάλληλοι. 


ΚΑΤΑΣΤΑΣΗ ΣΥΓΚΡΟΤΗΣΗΣ ΚΛΙΜΑΚΙΟΥ ΥΠΕΡΩΡΙΑΚΗΣ ΑΠΑΣΧΟΛΗΣΗΣ 
ΥΠΑΛΛΗΛΩΝ (ΙΔΑΧ) ΥΠΕΣΔΔΑ 2006 


Α/Α 

ΕΡΓΟ 

ΙΔΑΧ 

1 . 

Δημιουργία μηχανισμών για την υλοποίηση του προγράμματος «ΑΙΝΕΙΑΣ» που αφο¬ 
ρά σε συμφωνίες επανεισδοχής μεταξύ Αλβανίας, Ε.Ε. και ενδιαφερομένων τρίτων 
χωρών. 

15 

2. 

Προσαργμογή των διατάξεων σχετικά με τη συγκρότηση, λειτουργία και αρμοδιό¬ 
τητες στις μεταβολές του διοικητικού συστήματος της χώρας. 

14 

3. 

Ενίσχυση διοικητικών δομών Περιφέρειας. 

13 

4. 

Μελέτη υπαγωγής στις Περιφέρειες, περιφερειακών υπηρεσιών Υπουργείων που με 
το ν. 2503/1997 εξαιρέθηκαν και εξακολουθούν να λειτουργούν ως αποκεντρωμένες 
μονάδες Υπουργείων. 

14 

5. 

Μελέτη αναγκαιότητας τροποποίησης των οργανισμών νομικών προσώπων που 
ελέγχονται από τις Περιφέρειες. 

12 

6. 

Έκδοση Προεδρικών Διαταγμάτων για την καθιέρωση δημοσίων εορτών τοπικής 
σημασίας. 

13 

■ 

Εξέταση περίπου 15.000 αιτήσεων αλλοδαπών για άδειες διαμονής για εξαιρετι¬ 
κούς λόγους. 

12 

8. 

Επίσπευση υλοποίησης του ολοκληρωμένου Προγράμματος Δράσης για την παρο¬ 
χή στεγαστικών δανείων στους Έλληνες Τσιγγάνους (εξέταση περίπου 10.000 αι¬ 
τήσεων δανείων, έκδοση αποφάσεων, κ.λπ.). 

17 

9. 

Εκτέλεση διαδικαστικών ενεργειών για την εγγραφή μέσω ΥΔΕ και ΓΛΚ των απαι- 
τούμενων προβλέψεων θέσεων και πιστώσεων στον προϋπολογισμό του ΥΠΕΣΔΔΑ, 
για την ολοκλήρωση διορισμών υπαλλήλων διαφόρων ειδικοτήτων, καθώς και με¬ 
τατάξεων από φορείς του Δημοσίου και ΟΤΑ στις Ν.Α. 

14 

10. 

Ενεργοποίηση δράσεων για θέσπιση και κατάρτιση Εθνικού Δημοτολογίου ν. 3274/ 
2004. 

19 

11. 

Κατηγοριοποίηση δράσεων στα πλαίσια του προγράμματος «ΘΗΣΕΑΣ» ν. 3274/ 
2004. 

17 


ΣΥΝΟΛΟ: 

160 


(Αριθμός βεβαίωσης Υπηρεσίας Δημοσιονομικού Ελέγχου στο Υπουργείο Εσωτερικών Δημόσιας Διοίκησης και 
Αποκέντρωσης 7107/5.7.2006). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Ιουνίου 2006 


Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 

Αριθμ. 31735 (2) 

Καθιέρωση υπερωριακής με αμοιβή εργασίας, των μό¬ 
νιμων υπαλλήλων του Υπουργείου Εσωτερικών, Δη¬ 
μόσιας Διοίκησης και Αποκέντρωσης, έτους 2006. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α. μονίμων στελεχών των 
Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

2. Την υπ’ αριθμ. 2/72757/0022/31.12.2003 εγκύκλιο του 
Γενικού Λογιστηρίου του Κράτους. 

3. Το γεγονός ότι υπάρχει ανάγκη απασχόλησης 
πέραν του κανονικού ωραρίου για τους υπαλλήλους 
του Υπουργείου Εσωτερικών, Δημόσιας Διοίκησης και 
Αποκέντρωσης, για την αντιμετώπιση των παρακάτω 
εργασιών: 

• Δημιουργία μηχανισμών για την υλοποίηση του προ¬ 
γράμματος «ΑΙΝΕΙΑΣ» που αφορά σε συμφωνίες επα- 
νεισδοχής μεταξύ Αλβανίας, Ε.Ε. και ενδιαφερομένων 
τρίτων χωρών. 

• Προσαρμογή των διατάξεων σχετικά με τη συγκρό¬ 
τηση, λειτουργία και αρμοδιότητες στις μεταβολές του 
διοικητικού συστήματος της χώρας. 

• Ενίσχυση διοικητικών δομών Περιφέρειας. 

• Μελέτη υπαγωγής στις Περιφέρειες, περιφερειακών 
υπηρεσιών Υπουργείων που με το ν. 2503/1997 εξαιρέθη¬ 
καν και εξακολουθούν να λειτουργούν ως αποκεντρω¬ 
μένες μονάδες Υπουργείων. 

• Μελέτη αναγκαιότητας τροποποίησης των οργα¬ 
νισμών νομικών προσώπων που ελέγχονται από τις 
Περιφέρειες. 

•Έκδοση Προεδρικών Διαταγμάτων για την καθιέρω¬ 
ση δημοσίων εορτών τοπικής σημασίας. 

• Εξέταση περίπου 15.000 αιτήσεων αλλοδαπών για 
άδειες διαμονής για εξαιρετικούς λόγους. 

• Επίσπευση υλοποίησης του ολοκληρωμένου Προ¬ 
γράμματος Δράσης για την παροχή στεγαστικών δα¬ 


νείων στους Έλληνες Τσιγγάνους (εξέταση περί¬ 
που 10.000 αιτήσεων δανείων, έκδοση αποφάσεων, 
κ.λπ.) 

• Εκτέλεση διαδικαστικών ενεργειών για την εγ¬ 
γραφή μέσω ΥΔΕ και ΓΛΚ των απαιτούμενων προ¬ 
βλέψεων θέσεων και πιστώσεων στον προϋπολογισμό 
του ΥΠΕΣΔΔΑ, για την ολοκλήρωση διορισμών υπαλ¬ 
λήλων διαφόρων ειδικοτήτων, καθώς και μετατάξεων 
από φορείς του Δημοσίου και ΟΤΑ στις Ν.Α. 

• Ενεργοποίηση δράσεων για θέσπιση και κατάρ¬ 
τιση Εθνικού Δημοτολογίου ν. 3274/2004. 

• Κατηγοριοποίηση δράσεων στα πλαίσια του προ¬ 
γράμματος «ΘΗΣΕΑΣ» ν. 3274/2004. 

4. Την υπ’ αριθμ. 2/22814/070174/13.7.2005, απόφαση 
του Γενικού Λογιστηρίου του Κράτους. 

5. Το γεγονός ότι από την απόφαση αυτή προ- 
καλείται δαπάνη τριακοσίων ογδόντα χιλιάδων 
(380.000,00) Ευρώ περίπου, σε βάρος του Κρατι¬ 
κού Προϋπολογισμού του οικονομικού έτους 2006, 
η οποία θα αντιμετωπισθεί από τις εγγεγραμμένες 
πιστώσεις στον ΚΑΕ 0511 του Ειδικού Φορέα 07-110. 

6. Το γεγονός ότι από την κατωτέρω απόφαση δεν 
επιβαρύνεται ο Προϋπολογισμός Δημοσίων Επενδύ¬ 
σεων, αποφασίζουμε: 

Καθιερώνουμε υπερωριακή με αμοιβή εργασία, μέ¬ 
χρι εξήντα (60) ώρες το μήνα ανά υπάλληλο, για 
τους μήνες Ιούνιο και Ιούλιο 2006, για τετρακόσιους 
τριάντα (430) μονίμους υπάλληλους του ΥΠΕΣΔΔΑ. 

Η κατανομή των ανωτέρω ωρών στους υπαλλή¬ 
λους θα γίνει με απόφαση της Δ/νσης Διοίκησης 
του ΥΠΕΣΔΔΑ στην οποία θα περιγράφεται και το 
συγκεκριμένο αντικείμενο των εργασιών που θα 
εκτελεστούν. 

Η Δ/νση Διοίκησης είναι επίσης υπεύθυνη για τον 
έλεγχο πραγματοποίησης υπερωριακής απασχόλη¬ 
σης, καθώς και για την βεβαίωση της εκτέλεσης των 
αντίστοιχων εργασιών. Η βεβαίωση αυτή αποτελεί 
προϋπόθεση για την καταβολή της υπερωριακής 
αποζημίωσης. 

Στην ανωτέρω υπερωριακή εργασία, η οποία θα 
πραγματοποιείται κατά τις εργάσιμες ημέρες, μπο¬ 
ρούν να μετέχουν και αποσπασμένοι στην Κεντρική 
Υπηρεσία του Υπουργείου υπάλληλοι. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΤΑΣΤΑΣΗ ΣΥΓΚΡΟΤΗΣΗΣ ΚΛΙΜΑΚΙΟΥ ΥΠΕΡΩΡΙΑΚΗΣ 
ΑΠΑΣΧΟΛΗΣΗΣ ΜΟΝΙΜΩΝ ΥΠΑΛΛΗΛΩΝ ΥΠΕΣΔΔΑ 2006 


Α/Α 

ΕΡΓΟ 

ΜΟΝΙΜΟΙ 

ΚΑΤΗΓΟΡΙΑ 

ΠΕ 

ΤΕ 

ΔΕ 

ΥΕ 

1 . 

Δημιουργία μηχανισμών για την υλοποίηση του προγράμματος «ΑΙΝΕΙΑΣ» 
που αφορά σε συμφωνίες επανεισδοχής μεταξύ Αλβανίας, Ε.Ε. και ενδιαφε¬ 
ρομένων τρίτων χωρών 

22 

■ 

19 

■ 

2 

Προσαργμογή των διατάξεων σχετικά με τη συγκρότηση, λειτουργία και αρ¬ 
μοδιότητες στις μεταβολές του διοικητικού συστήματος της χώρας. 

25 


18 

3 

3 

Ενίσχυση διοικητικών δομών Περιφέρειας 

14 

3 

10 

3 

4. 

Μελέτη υπαγωγής στις Περιφέρειες, περιφερειακών υπηρεσιών Υπουργείων 
που με το ν. 2503/1997 εξαιρέθηκαν και εξακολουθούν να λειτουργούν ως 
αποκεντρωμένες μονάδες Υπουργείων 

19 

2 

15 

2 

5. 

Μελέτη αναγκαιότητας τροποποίησης των οργανισμών νομικών προσώπων 
που ελέγχονται από τις Περιφέρειες 

20 

2 

16 

3 

6. 

Έκδοση Προεδρικών Διαταγμάτων για την καθιέρωση δημοσίων εορτών το¬ 
πικής σημασίας 

22 


19 

2 

7. 

Εξέταση περίπου 15.000 αιτήσεων αλλοδαπών για άδειες διαμονής για εξαι¬ 
ρετικούς λόγους 

15 


10 

3 

8. 

Επίσπευση υλοποίησης του ολοκληρωμένου Προγράμματος Δράσης για την 
παροχή στεγαστικών δανείων στουςΈλληνες Τσιγγάνους (εξέταση περίπου 
10.000 αιτήσεων δανείων, έκδοση αποφάσεων, κ.λπ.) 

22 

1 

15 

3 

9. 

Εκτέλεση διαδικαστικών ενεργειών για την εγγραφή μέσω ΥΔΕ και ΓΛΚ των 
απαιτούμενων προβλέψεων θέσεων και πιστώσεων στον προϋπολογισμό του 
ΥΠΕΣΔΔΑ, για την ολοκλήρωση διορισμών υπαλλήλων διαφόρων ειδικοτήτων, 
καθώς και μετατάξεων από φορείς του Δημοσίου και ΟΤΑ στις Ν.Α. 

21 

1 

16 

1 

10. 

Ενεργοποίηση δράσεων για θέσπιση και κατάρτιση Εθνικού Δημοτολο¬ 
γίου ν. 3274/2004 

16 

2 

21 

3 

11. 

Κατηγοριοποίηση δράσεων στα πλαίσια του προγράμματος «ΘΗΣΕΑΣ» ν. 3274/ 
2004 

9 

2 

19 

3 

ΣΥΝΟΛΟ: 

205 

20 

178 

27 


(Αριθμός βεβαίωσης Υπηρεσίας Δημοσιονομικού Ελέγχου στο Υπουργείο Εσωτερικών Δημόσιας Διοίκησης και 
Αποκέντρωσης 7107/5.7.2006). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Ιουνίου 2006 


Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 

Αριθμ. Φ.δΟΟΟΟ/οικ. 16652/1110 (3) 

Μεταβίβαση αρμοδιοτήτων του Υπουργού Απασχόλη¬ 
σης και Κοινωνικής Προστασίας Σάββα Τσιτουρίδη 
στο Γενικό Γραμματέα Δημοσθένη Μαμμωνά και στον 
Ειδικό Γ ραμματέα Ευγένιο Παπαδόπουλο της Γ ενικής 
Γραμματείας. Κοινωνικών Ασφαλίσεων του Υπουργεί¬ 
ου Απασχόλησης και Κοινωνικής Προστασίας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τα άρθρα 53 και 54 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ/τος 63/2005 (Α' 98), 

2. Το π.δ/μα 213/1992 (Α 102) «Οργανισμός της Γεν. 
Γραμ. Κοιν. Ασφαλίσεων», 

3. Τα άρθρα 32 και 36 του ν. 2676/1999 (Α' 1) «Ορ¬ 
γανωτική και λειτουργική αναδιάρθρωση των Φορέων 
Κοινωνικής Ασφάλισης και άλλες διατάξεις», 

4. Το άρθρο 7 του ν. 3029/2002 (Α' 160) «Μεταρρύθμιση 
Συστήματος Κοινωνικής Ασφάλισης», 

5. Την υπ’ αριθμ. Υ1/10.3.2004 (Β' 513) απόφαση του 
Πρωθυπουργού «Μεταβολή τίτλων Υπουργείων και κα¬ 
θορισμός της σειράς τάξης των Υπουργείων», 

6. Το π.δ/μα 33/2006 (Α' 35) «Διορισμός μελών της 
Κυβέρνησης και Υφυπουργών», 

7. Το άρθρο 38 του ν. 3458/2006 (Α' 94) «Εξυγίανση 
και εκκαθάριση των πιστωτικών ιδρυμάτων και άλλες 
διατάξεις», 

8. Την υπ’ αριθμ. Φ.80420/οικ.12843/2670/17.5.2006 (Γ 
142) κοινή απόφαση του Πρωθυπουργού και του Υπουρ¬ 
γού Απασχόλησης και Κοινωνικής Προστασίας, 

9. Το άρθρο 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ/τος 63/2005 (Α 98) και το 
γεγονός ότι από την παρούσα απόφαση δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Στο Γενικό Γραμματέα της Γενικής Γραμματείας 
Κοινωνικών Ασφαλίσεων Δημοσθένη Μαμμωνά του 
Υπουργείου Απασχόλησης και Κοινωνικής Προστασίας 
μεταβιβάζουμε τις αρμοδιότητες των Διευθύνσεων που 
συγκροτούν τις Γ ενικές Διευθύνσεις Κοινωνικής Ασφά¬ 
λισης και Διοικητικής Υποστήριξης και της Υπηρεσίας 
Ελέγχου Δαπανών Υγείας Φορέων Κοινωνικής Ασφάλι¬ 
σης (ΥΠ.Ε.Δ.Υ.Φ.Κ.Α.) εκτός της Δ/νσης ΠΣΕΑ. 

Άρθρο 2 

Από τις αρμοδιότητες που αναθέτουμε με το προ¬ 
ηγούμενο άρθρο στο Γενικό Γραμματέα της Γ.Γ.Κ.Α. 
εξαιρούνται: 

α) Η χάραξη και η ευθύνη διαμόρφωσης της πολιτικής 
του Υπουργείου. 

β) Η άσκηση της γενικής εποπτείας των Ασφαλιστι¬ 
κών Οργανισμών αρμοδιότητας Γ ενικής Γ ραμματείας 
Κοινωνικών Ασφαλίσεων. 

γ) Η νομοθετική πρωτοβουλία, οι κοινοβουλευτικές 
αρμοδιότητες, η έκδοση Προεδρικών Διαταγμάτων και 
Υπουργικών Αποφάσεων, καθώς και οι αποφάσεις σύ¬ 
ναψης συμβάσεων όπου απαιτείται η σύμπραξη πλέον 
του ενός Υπουργού. 


δ) Η σύνθεση, συγκρότηση και ανασύνθεση των Διοι¬ 
κητικών Συμβουλίων Ασφαλιστικών Οργανισμών που 
εποπτεύονται από το Υπουργείο Απασχόλησης και Κοι¬ 
νωνικής Προστασίας (Γενική Γραμματεία Κοινωνικών 
Ασφαλίσεων), καθώς και η σύσταση - συγκρότηση των 
Υπηρεσιακών Συμβουλίων, των Ομάδων Εργασίας και 
Επιτροπών της Γ ενικής Γ ραμματείας Κοινωνικών Ασφα¬ 
λίσεων και των Ασφαλιστικών Οργανισμών. 

ε) Οι αποφάσεις που αφορούν εγκρίσεις δαπανών για 
τη Γ ενική Γ ραμματεία Κοινωνικών Ασφαλίσεων και των 
Ασφαλιστικών Οργανισμών άνω των 500.000 € 
στ) Η αποδέσμευση ποσών για πώληση και αγορά 
μετοχών και ακινήτων. 

ζ) Οι αποφάσεις έγκρισης αγοράς μηχανογραφικού 
εξοπλισμού από τη Γενική Γραμματεία Κοινωνικών 
Ασφαλίσεων, τους Ασφαλιστικούς Οργανισμούς και το 
ΚΗΥΚΥ για ποσά ανώτερα των 45.000 €. 

η) Οι αποφάσεις έγκρισης ποσών από το Λ.Β.Κ.Α. άνω 
των 15.000 € και κάθε είδους αποφάσεις ανάθεσης έρ¬ 
γου που επιβαρύνουν το Λογαριασμό. 

θ) Ο προγραμματισμός προσλήψεων προσωπικού για 
τη Γ.Γ.Κ.Α. και τους Ασφαλιστικούς Οργανισμούς. 

ι) Οι εγκρίσεις προϋπολογισμών Ασφαλιστικών Οργα¬ 
νισμών που εμφανίζουν έλλειμμα, καθώς και των επιχο¬ 
ρηγούμενων από τον Κρατικό Προϋπολογισμό. 

ια) Οι εντολές ελέγχου και καταγγελιών που αφορούν 
τη Γ ενική Γ ραμματεία Κοινωνικών Ασφαλίσεων και τους 
Ασφαλιστικούς Οργανισμούς. 

Άρθρο 3 

Α. Στον Ειδικό Γραμματέα Ευγένιο Παπαδόπουλο, 
που προΐσταται της Ειδικής Γ ραμματείας Συντονισμού 
Οργανισμών και Φορέων Υπουργείου Απασχόλησης και 
Κοινωνικής Προστασίας, μεταβιβάζουμε τις παρακάτω 
αρμοδιότητες: 

1) Την εισήγηση μέτρων, το σχεδίασμά για την υλο¬ 
ποίησή τους, την προώθηση εφαρμογών για τη μείωση 
του διοικητικού κόστους, την απλούστευση των διαδι¬ 
κασιών για την καταπολέμηση της γραφειοκρατίας και 
την προσαρμογή των οργανωτικών δομών βελτίωσης 
της ποιότητας των παρεχόμενων υπηρεσιών από το 
Υπουργείο Απασχόλησης και Κοινωνικής Προστασίας 
και των εποπτευομένων από αυτό Οργανισμών, 

2) Το συντονισμό, τη μελέτη, την υπόδειξη και υλοποί¬ 
ηση μέτρων που αφορούν την ενημέρωση και τη διευκό¬ 
λυνση της επικοινωνίας των πολιτών με τις υπηρεσίες 
του Υπουργείου Απασχόλησης και Κοινωνικής Προστα¬ 
σίας και των εποπτευομένων από αυτό Οργανισμών, 

3) Την καθιέρωση μεθόδων συνεργασίας και αλληλο- 
εξυπηρέτησης μεταξύ των υπηρεσιών των Οργανισμών 
αρμοδιότητας του Υπουργείου Απασχόλησης και Κοι¬ 
νωνικής Προστασίας, 

4) Τη μελέτη, το συντονισμό και προγραμματισμό και 
την επιμέλεια εφαρμογής μέτρων που αφορούν την 
κτήση, διάθεση, αξιοποίηση ή εκποίηση της ακίνητης 
περιουσίας και των κεφαλαίων των Οργανισμών που 
εποπτεύονται από το Υπουργείο Απασχόλησης και Κοι¬ 
νωνικής Προστασίας, 

5) Τον σχεδίασμά μελετών σκοπιμότητας και το συντο¬ 
νισμό των μηχανογραφικών συστημάτων και εφαρμογών 
όλων των Οργανισμών αρμοδιότητας του Υπουργείου 
Απασχόλησης και Κοινωνικής Προστασίας και την πα¬ 
ρακολούθηση υλοποίησής τους, 

6) Την παρακολούθηση όλων των θεμάτων που αφο¬ 
ρούν την οργάνωση και λειτουργία του ΚΗΥΚΥ καθώς 
και τα θέματα συνεργασίας του με τους Ασφαλιστικούς 
Οργανισμούς, 

7) Την επιμέλεια, κατάρτιση και παρακολούθηση υλο¬ 
ποίησης του προγράμματος εφαρμογής του Εθνικού 
Σχεδίου Δράσης για την κοινωνική ενσωμάτωση. 

Β. Στον Ειδικό Γραμματέα, πέραν των προαναφερό- 
μενων αρμοδιοτήτων, μεταβιβάζουμε και το δικαίωμα 
να προσυπογράφει τις αποφάσεις έγκρισης δαπανών 
για τα πληφοριακά συστήματα των Οργανισμών, τις 
διοικητικές πράξεις που αφορούν θέματα κινητής και 
ακίνητης περιουσίας των εποπτευομένων Οργανισμών 
καθώς και τα θέματα που αφορούν το ΚΗΥΚΥ. 

Γ. Όλες οι μέχρι σήμερα αρμοδιότητες του Υπουρ¬ 
γού Απασχόλησης και Κοινωνικής Προστασίας και του 
Υφυπουργού Απασχόλησης τροποποιούνται κατά το 
μέρος των αρμοδιοτήτων που αναφέρονται στην από¬ 
φαση αυτή. 

Αρθρο 4 

Οι αρμοδιότητες των Γ ενικών Διευθυντών, Διευθυντών 
και Τμηματαρχών της Γ.Γ.Κ.Α. του Υπουργείου Απασχό¬ 
λησης και Κοινωνικής Προστασίας ισχύουν σύμφωνα 
με την Φ. 80000/οικ.5079/3.3.2006 (Β 306) Υπουργική 
Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2006 

Ο ΥΠΟΥΡΓΟΣ 

Σ. ΤΣΙΤΟΥΡΙΔΗΣ 
-♦- 

Αριθμ. 31021 (4) 

Όροι και προϋποθέσεις για την εφαρμογή του άρθρου 
13 του ν. 3460/2006 (ΦΕΚ 105Α) που αφορά τους ερ¬ 
γαζόμενους άνδρες και γυναίκες στις Κλωστοϋφα¬ 
ντουργικές Επιχειρήσεις της Νάουσας που έχουν ή 
θα έχουν απολυθεί από τις ανωτέρω επιχειρήσεις 
μέχρι 31.12.2008 και είναι ασφαλισμένοι στον κλάδο 
συντάξεως του Ι.Κ.Α. - Ε.Τ.Α.Μ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1989). 

3. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις». 

4. Τις διατάξεις του ν.δ. 2961/1954 όπως ισχύει. 

5. Τις διατάξεις του άρθρου 13 του ν. 3460/2006 (ΦΕΚ 
105Α) «Αποτίμηση χρηματοοικονομικών μέσων εταιρειών 
στην εύλογη αξία και άλλες διατάξεις». 

6. Τις διατάξεις της υπ’ αριθμ. 80030/19.4.2006 (ΦΕΚ 
511/Β) κοινής απόφασης του Πρωθυπουργού και του 
Υπουργού Απασχόλησης και Κοινωνικής Προστασίας 
«Ανάθεση αρμοδιοτήτων στον Υφυπουργό Απασχόλη¬ 
σης και Κοινωνικής Προστασίας». 


7. Το γεγονός ότι από τις διατάξεις της παρούσας 
υπουργικής απόφασης προκαλείται δαπάνη σε βάρος 
του Κρατικού προϋπολογισμού ύψους 300.000 Ευρώ 
περίπου ετησίως, αποφασίζουμε: 

Α. 1. Την καταβολή Ειδικής μηνιαίας εισοδηματικής ενί¬ 
σχυσης ανεργίας σε όσους έχουν ή θα έχουν απολυθεί 
από τις Κλωστοϋφαντουργικές Επιχειρήσεις Νάουσας 
μέχρι 31.12.2008. 

Οι δικαιούχοι για να ενταχθούν στο πρόγραμμα πρέπει 
να πληρούν τις ακόλουθες προϋποθέσεις: 

α. Να είναι ασφαλισμένοι στον κλάδο συντάξεως του 
Ι.Κ.Α. - Ε.Τ.Α.Μ, 

β. Να έχουν συμπληρώσει ή να συμπληρώνουν μέχρι 
την ημερομηνία αυτή (31.12.2008) 7.500 ημέρες ασφά¬ 
λισης και 

γ. Να έχουν συμπληρώσει ή να συμπληρώνουν 
(31.12.2008) το 50° έτος της ηλικίας τους. 

2. Για την συμπλήρωση του ως άνω χρόνου ασφάλισης 
λαμβάνεται υπόψη και ο διανυθείς χρόνος ασφάλισης: 

- Σε κράτος - μέλος της Ευρωπαϊκής Ένωσης, 

- Σε χώρα του Ευρωπαϊκού Οικονομικού Χώρου και 
στην Ελβετία, 

- Σε χώρα με την οποία έχει συναφθεί διμερής σύμ¬ 
βαση κοινωνικής ασφάλισης. Γ ια τη συμπλήρωση των 
κατ’ ελάχιστον απαιτούμενων 7.500 ημερών ασφάλισης 
προσμετράται και ο χρόνος στρατιωτικής θητείας που 
αναγνωρίζεται και εξαγοράζεται κατ’ εφαρμογή των 
διατάξεων του ν. 1358/1983, όπως αυτές ισχύουν. Οι απο¬ 
δοχές που λαμβάνονται υπόψη για την εφαρμογή των 
διατάξεων του ν. 1358/1983 είναι οι αποδοχές που είχαν 
οι απολυθέντες κατά τον τελευταίο μήνα απασχόλησης 
τους , με την επιφύλαξη των διατάξεων που αναφέρο- 
νται στο ανώτατο και κατώτατο όριο αυτών. 

3. Η μηνιαία εισοδηματική ενίσχυση ανεργίας ισούται προς 
την πλήρη σύνταξη που δικαιούται εκείνος που εντάσσεται 
στο πρόγραμμα, από το Ι.Κ.Α. - Ε.Τ.Α.Μ, υπό τις προϋποθέ¬ 
σεις των εδαφίων β και γ της παρ. Α1 της παρούσης. 

4. Δικαιούνται ωσαύτως και πρόσθετης μηνιαίας ει¬ 
σοδηματικής ενίσχυσης ανεργίας ύψους ίσου προς την 
αντίστοιχη επικουρική σύνταξη, εφόσον έχουν συμπλη¬ 
ρώσει ή συμπληρώνουν μέχρι την ημερομηνία αυτή 4.500 
ημέρες ασφάλισης και το ίδιο όριο ηλικίας. 

5. Κατά το διάστημα χορήγησης της ειδικής εισο¬ 
δηματικής ενίσχυσης ανεργίας του άρθρου 13 του ν. 
3460/2006 συνεχίζεται η ασφάλιση των απολυθέντων 
στους οικείους ασφαλιστικούς φορείς κύριας και επι¬ 
κουρικής ασφάλισης και για όλους τους κλάδους στους 
οποίους ασφαλίζονται ως εργαζόμενοι. Οι ασφαλιστικές 
εισφορές που βαρύνουν τον ενταχθέντα στο πρόγραμ¬ 
μα παρακρατούνται από το συνολικό ποσό κύριας και 
πρόσθετης μηνιαίας εισοδηματικής ενίσχυσης και απο¬ 
δίδονται στο ΙΚΑ- ΕΤΑΜ και τον οικείο φορέα επικουρι¬ 
κής ασφάλισης. Οι αντίστοιχες εργοδοτικές εισφορές 
βαρύνουν τον προϋπολογισμό του προγράμματος. 

Ο παραπάνω χρόνος ασφάλισης θεωρείται ως πραγ¬ 
ματικός χρόνος εργασίας και λαμβάνεται υπόψη για τη 
συμπλήρωση των προϋποθέσεων για λήψη πλήρους ή 
μειωμένης σύνταξης καθώς και για η συμπλήρωση των 
προϋποθέσεων του άρθρου 10 του ν. 825/1978, όπως 
ισχύει μετά την αντικατάσταση και συμπλήρωση του με 
το άρθρο 32 του ν. 2874/2000 και με το άρθρο 2 του ν. 
3029/2002 καθώς και των προϋποθέσεων που απαιτού¬ 
νται για τη συνταξιοδότηση σύμφωνα με τον Κ.Β.Α.Ε. 

Β. Οι δικαιούχοι του προγράμματος οφείλουν να προ¬ 
σκομίσουν στην Τοπική Υπηρεσία (Τ.Υ.) του Ο.Α.Ε.Δ. τα 
εξής δικαιολογητικά: 

1. Έγγραφο καταγγελίας σύμβασης εργασίας που έχει 
κοινοποιηθεί ή θα κοινοποιηθεί στον ενδιαφερόμενο από 
επιχειρήσεις της παρ. Α1. 

2. Βεβαίωση από το ΙΚΑ-ΕΤΑΜ καθώς και από τα οι¬ 
κεία ταμεία επικουρικής ασφάλισης για τον αριθμό των 
πραγματοποιηθέντων ημερών ασφάλισης. Σε περίπτωση 
διαδοχικής ασφάλισης, βεβαιώσεις και από τους λοι¬ 
πούς φορείς ασφάλισης. Εάν ο χρόνος ασφάλισης έχει 
διανυθεί σε κράτος - μέλος της Ευρωπαϊκής Ένωσης, 
σε χώρα του Ευρωπαϊκού Οικονομικού Χώρου και στην 
Ελβετία, καθώς και σε χώρα με την οποία έχει συναφθεί 
διμερής σύμβαση κοινωνικής ασφάλισης, το αντίστοιχο 
δικαιολογητικά με το οποίο θα πιστοποιείται ο χρόνος 
ασφάλισης. 

3. Βεβαίωση του ΙΚΑ - ΕΤΑΜ, ως τελευταίου φορέα 
ασφάλισης, από την οποία θα προκύπτει το ύψος της 
κύριας και επικουρικής σύνταξης ου δικαιούται ο πρώην 
εργαζόμενος, κατά την ημερομηνία έναρξης χορήγησης 
της ειδικής εισοδηματικής ενίσχυσης ανεργίας. 

4. Βεβαίωση του ΙΚΑ - ΕΤΑΜ στην οποία εμφαίνεται 
το/α ποσοστό/α κρατήσεων του εργαζομένου. 

5. Φωτοτυπία Α.Δ.Τ. ή άλλου επίσημου εγγράφου 
Δημόσιας Αρχής που θα αποδεικνύει την ηλικία του 
δικαιούχου. 

6. Συμπληρωμένο το τυποποιημένο έντυπο Αίτησης- 
Δήλωσης προς την Τ.Υ. του ΟΑΕΔ του τόπου κατοικίας 
του ασφαλισμένου. 

Γ. 1. Η παρούσα απόφαση δεν εφαρμόζεται σε όσους 
αναλάβουν εργασία στις προαναφερόμενες επιχειρή¬ 
σεις μετά τη δημοσίευση αυτής στην Εφημερίδα της 
Κυβερνήσεως. 


2. Το ποσό της ειδικής εισοδηματικής ενίσχυσης θα 
καταβάλλεται από τον ΟΑΕΔ στο δικαιούχο μετά από τη 
συμπλήρωση κάθε μηνάς ανεργίας με την επίδειξη της 
κάρτας ανεργίας του από την οποία θα προκύπτει ότι 
αυτός συνεχίζει να βρίσκεται σε κατάσταση ανεργίας. 

3. Η χορήγηση της ειδικής εισοδηματικής ενίσχυσης 
ανεργίας διακόπτεται με τη συμπλήρωση του ορίου 
ηλικίας για πλήρη σύνταξη ενώ αναστέλλεται σε περί¬ 
πτωση ανάληψης εργασίας. Κατά τα λοιπά (αναστολή, 
διακοπή, ασθένεια, αναχώρηση στο εξωτερικό, μη απο¬ 
δοχή κατάλληλης εργασίας, αυτοπρόσωπη παρουσία 
του ασφαλισμένου στην Υπηρεσία) εφαρμόζονται οι 
διατάξεις του ν.δ. 2961/1954 όπως έχουν τροποποιηθεί 
μεταγενέστερα και όπου δεν έρχονται σε αντίφαση με 
την παρούσα απόφαση. 

4. Η αξίωση για την ειδική εισοδηματική ενίσχυση 
ανεργίας παραγράφεται μετά εξήντα (60) ημέρες από 
τότε που καθίσταται απαιτητή. 

5. Οποιαδήποτε διαφορά προκύψει μεταξύ του ΟΑΕΔ και 
του αιτούντος θα επιλύεται από την Επιτροπή ΛΑΕΚ. 

Δ. Οι δαπάνες που προκαλούνται από την εφαρμογή 
των παραπάνω διατάξεων βαρύνουν κατά ογδόντα τοις 
εκατό (80%) τον Λ.Α.Ε.Κ. (Λογαριασμός για την Απασχό¬ 
ληση και την Επαγγελματική Κατάρτιση) και κατά είκοσι 
τοις εκατό (20%) τον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2006 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡ. ΑΛΟΓΟΣΚΟΥΦΗΣ ΓΕΡΑΣ. ΓΙΑΚΟΥΜΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 0Ω: 


Περίοδος 

ΕΙΙΗΟ 

Τεύχος 

Περίοδος 

Ευπο 

Ετήσιο 

150 

Αναπτυξιακών Πράξεων 

Ετήσιο 

50 

3μήνιαίο 

40 

Ν.Π.Δ.Δ. 

Ετήσιο 

50 

Μηνιαίο 

15 

Παράρτημα 

Ετήσιο 

50 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Ετήσιο 

220 

Α.Ε. & Ε.Π.Ε 

Μηνιαίο 

100 

3μηνιαίο 

60 





• Η τιμή πώληαης μεμονωμένων Φ.Ε.Κ σε μορφή ού-ΙΌΓΠ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευ ιό προσαυξανόμενη κατά 1 θυτο ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, (αχ: 210 - 4071010 ϊηΙβΓΠβΙ: ΙιΙΙρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Σε έντυπη μορφή 

Από το ΙπΙβτπβΙ 

Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 



ΙΙΝΝΝΝΝΡΡΜΜΥΥΡΡΡΡ* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Γιΐΐρ://νννννν· 0 ΐ·ατ - ?-ιτΐ3ίΙ: νν£ί)ΐπ35ΐ£τ@0ΐ.ατ 














